آوروپا بیرلیگی، سعودی عربیستان‌دا دونن ۳۷ نفرین اعدام ائدیلدیگینه دقت چکه‌رک بیرلیگین "کسین شکیل‌ده" و هر شرایط‌ده اعدام جزاسینا قارشی اولدوغونو وورغولادی.
آوروپابیرلیگی خاریجی ایشلر و گوونلیک سیاستی یوکسک نماینده‌سی فدریکا موگرینینین اوفیسین‌دن وئریله‌ن یازی‌لی آچیقلامادا، سعودی عربیستان‌دا دونن ۳۷ نفرین اعدام ائدیلدیگی، بونون اؤلکه‌ده‌کی منفی اگیلیمین گئتدیکجه آرتدیغینی گؤستردیگی قید ائدیلدی.
توپلو اعداملارین عدالت‌لی یارفیلاما پروسه‌سینه کؤلگه سالدیغی ایفاده ائدیله‌ن آچیقلامادا، اعدام ائدیله‌ن شخصلرین کیم‌لیکلرینین عینی زامان‌دا اؤلکه‌ده مذهب‌چی گرگین‌لیگی آلوولاندیرما پتانسیلی اولدوغونا دقت چکیلدی.
آچیقلامادا،
"آوروپابیرلیگی قطعی بیر شکیل‌ده، هر بیر شرایط و وضعیت‌ده اعدام جزاسینا قارشی چیخیر. آجیما‌سیز و اینسانلیق دیشی بو جزانین چکیندیریجی تأثیری اولدوغونو دوشونمور" ایفاده‌لری ایشلدیلدی.
سعودی عربیستان‌دا ترور هؤرگوتو قورماق و دوشمنله امکداش‌لیق ائتمک سوچلاماسی ایله ۳۷ نفرین اعدام ائدیلدیگی بیلدیریلمیشدی.
اعداملارین، تمیز محکمه‌سی و یارغیتای‌دان اونای آلیندیق‌دان سونرا کرالیت امری ایله اجرا ائدیلدیگی بیلدیریلمیشدی.
